钦定古今图书集成/理学汇编/文学典/第251卷 > 张炎乐府指迷 > 《节序》
## 钦定古今图书集成/理学汇编/文学典/第251卷 > 张炎乐府指迷 > 《节序》

昔人咏节序，不惟不多，付之歌喉者，类是率俗，不过
为应时纳估之作。所谓“清明折桐花烂熳，端午梅霖
乍歇，七夕炎光谢。”若律以词家调度，则皆未然。岂如
周美成《解语花咏元夕》：“风消焰䗶，露浥烘炉，花市灯
相射。桂花流月纤云散，耿耿素娥欲下。衣裳淡雅。看
楚女、纤腰一把，箫鼓喧阗，人影参差，满路香飘麝。因
念帝城放夜。望千门如昼，嬉笑游冶。钿车罗帕。相逢
处，自有暗尘随马。年光是也。惟只见、旧情衰谢。清漏
移，飞盖归来从舞休歌罢。”史邦卿《东风第一枝，赋立
春》云：“草脚春回，花心梦醒，鞭香拂散牛土。旧歌空忆，
朱帘翠笔，倦题绣户，黏鸡贴燕。想立断、东风来处。暗
想一掬相思，乱藏翠盘红缕。今夜觅、梦池秀句，明日
动、探花芳绪。寄声沽酒人家，款约嬉游伴侣。怜他梅
柳，怎忍润、天街酥雨。待过了、一月灯期，日日醉扶归
去。”黄锺调《喜迁莺》，赋《灯夕》云：“月波凝滴。碧玉壶天近，
了无尘隔。翠眼圈花，冰丝织练，黄道宝光相直。自怜
诗酒瘦，难应接、许多春色。最无赖，随香烛、曾伴狂客
踪迹。谩记约、老了杜郎，忍听东风笛。柳院灯疏，梅厅
雪在，谁与细倾春碧。旧情未定，犹自学、当年游历。怕
万一误玉人，夜寒帘隙。”如此妙词甚多，不独措辞精
粹，又且见时节风物之感，人家宴乐之词。至如李易
安《永遇乐》云：“不如向帘儿下，听人笑语。”此亦不自恶，
而以俚词歌于坐花醉月之际，似乎击缶韶外，良可
叹也。